Uusiutuva energia Espanjassa

Uusiutuva energia Espanjassa on koko maailman energiankehityksen kiinnostuksen kohde sen tuuli- ja aurinkovoiman vuoksi. Uusiutuvassa sähkössä ilman suurta vesivoimaa Espanja oli v. 2006 (2005) maailman neljäs määrällisesti seuraavasti: Kiina 52 GW (42 GW), Saksa 27 (23 GW), Yhdysvallat 26 (23 GW), Espanja 14 (12 GW) ja Intia 10 (7 GW). Tuulivoiman määrässä Espanja oli v. 2007 kolmas Saksan ja Yhdysvaltojen jälkeen ja aurinkokennojen määrässä v. 2006 neljäs Saksan, Japanin, Yhdysvaltojen jälkeen. Espanja on ensimmäinen maa, joka vaatii aurinkokennoja uusiin rakennuksiin ja toinen joka vaatii aurinkolämmityksen käyttöä. Espanja ja Yhdysvallat olivat ensimmäiset maat, jotka rakensivat keskittävää aurinkovoimaa kahteenkymmeneen vuoteen.
Espanjan tavoitteena on 30 % sähköstä uusiutuvaa energiaa (2010), josta puolet tuulienergiaa. 
Lisäystavoite vuosina 2005-2010 on tuulivoima 12 000 MW, biomassa 1700 MW, vesivoima 900 MW, keskittävä aurinkovoima 500 MW ja aurinkokennot PV 400 MW sekä yhteensä 2010 mennessä: 4,2 milj. m2 (3 GW) aurinkolämmitystä ja 2000 milj. litraa biopolttoaineita (“Plan de Energías Renovables en España 2005–2010", Ministerio de Industria, Turismo y
Comercio ja IDAE). Tuuli- ja aurinkovoiman lisäysvauhti on matkimisen arvoista Suomessakin. Uusiutuvan energian investoinneissa $2 000 milj. (2005) Espanja oli viides Saksan, Kiinan, Japanin ja Yhdysvaltojen jälkeen.
Navarra oli täysin riippuvainen energiantuonnista 1996, mutta vuonna 2004 jo 61 % alueen energiasta oli uusiutuvista lähteistä. Alueen tavoitteena on saavuttaa 100 % vuonna 2010. Milagrossa Navarrassa v. 2005 valmistunut 750 yksityishenkilön omistama 10 MW:n aurinkokennovoimala tuottaa 60 % Navarran uusiutuvan sähkön osuudesta. 
2008 
Tuulivoima.
Espanja suunnittelee uutta tavoitetta 29 GW vuonna 2016. Nykyinen tavoite on 20 GW vuonna 2011. Nopea tuulivoiman kasvu perustuu vapaavalintaiseen 20 vuoden syöttötariffiin tai 40 % sähköhintabonukseen. Espanjan tuulivoimayhdistys (AEEolica) ennustaa Espanjaan 40 000 MW onshore ja 5 000 MW offshore kapasiteettia vuonna 2020. Espanjassa oli tuulivoimaa 15 145 MW vuonna 2007 ja 11 615 MW v. 2006. Vuonna 2007 asennettiin tuulivoimaa 3 530 MW ja v. 2006 asennettiin 1 587 MW. Espanjan osuus maailman tuulivoimasta oli 16,1 % v. 2007, 15,6 % v. 2006 ja 17 % v. 2005. Espanja tuottaa tuulivoimalla 10% sähköstään v. 2007 ja 8 % sähköstään v. 2006. Tuulivoima työllisti 35 000 ihmistä Espanjassa v. 2006.). Gamesa ja Acciona ovat espanjalaisia tuulivoimayhtiöitä. Espanjassa on 150 tuuliturbiinien valmistajaa.lähde?
Tuulisena päivänä 4.3.2008 Espanjan tuulivoimalat tuottivat sähköä yli 10 000 MW eli 28 % koko Espanjan sähkönkulutuksesta. Tammikuussa edellinen hetkittäinen tuulivoimaennätys oli 25 % sähkönkulutuksesta. Pääsiäisenä tuulivoiman osuus nousi Espanjassa peräti 40,8 %:iin kokonaiskulutuksesta, mutta silloin olosuhteet olivat poikkeukselliset, sillä tuulet puhalsivat harvinaisen voimakkaasti ja sähkönkulutus oli epätavallisen pientä pyhäpäivien takia. Espanja tuotti vuonna 2007 sähköstään tuulivoimalla 11,8 %.
Aurinkovoima.
Aurinkolämmitys.
Vuodesta 2006 laki asettaa minimivelvoitteet aurinkolämmitystä (30­-70 %) sekä aurinkokennoja uusille rakennuksille ja korjausrakentamiseen Espanjassa. Lisäksi eri kaupungeilla ja alueilla on omia tavoitteita. Esimerkiksi Barcelonan kaupungin tavoite on 100 000 neliötä aurinkolämmitystä vuonna 2010.
Aurinkokennot.
Espanjassa oli kaksi maailman suurinta 20 MW:n aurinkokennovoimalaa (PV) (2007) sijaintipaikkana: Jumilla (Murcia) ja Beneixama (Alicante). Vuonna 2007 maailmassa oli 9 kpl 10 MW:n PV­voimaloita (Saksa, Portugali, Espanja ja Yhdysvallat).
Aurinkopuistoja (PV):
Keskittävä aurinkovoima.
Vuoden 2007 lopussa Espanjassa oli rakenteilla kolme 50 MW:n CSP-­voimalaa (Solar Millennium) ja suunnitteilla 10 kpl 50 MW:n CSP­voimaloita (1 kpl Solar Millennium + 9 kpl Iberdrola).
Valmiita CSP-voimaloita:
Suunniteltuja CSP-voimaloita:
"11 MW:n P10" sijaitsee 25 km Sevillasta länteen. Voimalan rakentaminen kesti 4 vuotta. Siinä on 624 isoa liikkuvaa peiliä eli heliostaattia.* Jokaisella peilillä on 120 m²:n pinta-ala. Ne keskittävät auringonsäteet 115 metriä korkean tornin huipulle, joka vastaanottaa auringonsäteet ja tuottaa niistä höyryturbiinilla sähköä. P11 oli ensimmäinen aurinkovoimala tällä alueella, jonne rakennetaan yhteensä yli 300 MW aurinkovoimaa vuoteen 2013 mennessä käyttäen eri tekniikoita. P10 on maailman ensimmäinen kaupallinen aurinkotornivoimala. Sen rakensi Solucar. 15 MW:n Solar Tres ja Australian 154 MW:n voimalassa, joka rakennetaan 2010-2013, käytetään myös heliostaatteja. 
"50 MW Andasol-1:n" rakentaminen aloitettiin vuonna 2006. 
"50 MW Andasol-2" Sevilla on Euroopan ensimmäinen paraboloidivoimala (Solar Millennium AG). Rakentaminen aloitettiin 11.7.2007. Voimala valmistuu vuoden 2009 alussa. Siitä saa sähköä 200 000 henkeä. Keräyspinta-ala on 512 000 m².
"15 MW Solar Tres", Écija, Andalusia on periaatteeltaan vastaava kuin USA:n Solar One ja Solar Two (Barstow, Kalifornia) -demonstraatioprojektit. Solar Tres on kolme kertaa isompi kuin Solar Two. Se on aurinkotorni, jossa energian varastointiin käytetään sulaa nitraattisuolaa. (en wiki: Solar Tres Power Tower).
Vesivoima.
Vuonna 2005 pientä vesivoimaa oli 1,7 GW ja suurta vesivoimaa 17 GW. Hyvinä vesivuosina Espanja tuottaa 12 % sähköstään vesivoimalla. Espanja on kuitenkin kärsinyt pitkään erittäin vakavasta vesipulasta ja tuotanto on jäänyt alle 8 %:n. Vedenkäyttöä pelkästään sähköntuotantoon on rajoitettu juomaveden säästämiseksi ja vesivoimaa on voimakkaasti korvattu tuuli- ja aurinkovoimalla. 
Biopolttoaineet.
Espanja tuotti (2005) 300 milj. litraa bioetanolia (33 % EU:sta) ja 100 milj. litraa biodieseliä (3 % EU:sta) ja 224 milj. litraa biodieseliä (2006).